Ar Sindrom Immuno Digresk Akuizitet[1], anavezet gwelloch dindan ar berradur SIDA, pe sida (e saozneg : Acquired Immune Deficiency Syndrome pe AIDS), zo anv un hollad arouezioù a choarvez goude distruj kalz kelligoù eus ar reizhiad immunizel gant ur retrovirus[2][3]. Ar SIDA eo pazenn ziwezhañ ar chontammadur gant ar virus. Digreskiñ a ra efedusted ar reizhiad immunizel. Echuiñ a ra gant marv an organeg tizhet, war-lerch barradoù kleñvedoù koulzelour. Meur a retrovirus a ro ar sida. Pep hini a gontamm ur spesad resis. Virus immuno digresk an den (HIV e saozneg) eo ar brudetañ. Kavout a reer ivez, da skouer, virus immuno digresk ar marmouzien ha Virus immuno digresk ar chizhier. Kaoz a vo amañ eus SIDA an dud.